Diari Oficial de la Generalitat Valenciana


Sumari del DOGV 5082, del 31-08-2005 (2005/9539)

ORDE de 20 de juliol de 2005, del conseller de Sanitat, per la qual es crea el fitxer informatitzat VOLANT\_ REGISTROS.
-----------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/20/(2)/dof/vci/html**

### Dades del document

Número de DOGV
:   5082

Data del DOGV
:   31-08-2005

Secció del DOGV
:   I. DISPOSICIONS GENERALS

Número del document
:   2005/9539


Data del document
:   20-07-2005

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * legislació
    * dades personals
    * administració regional
    * base de dades

ORDE de 20 de juliol de 2005, del conseller de Sanitat, per la qual es crea el fitxer informatitzat VOLANT\_REGISTROS. [2005/9539]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
La disposició addicional primera de la mateixa llei, que regula la normativa que s'ha d'aplicar relacionada amb els fitxers preexistents, establix que hauran d'adequar-se a la llei orgànica esmentatda dins del termini de tres anys, a comptar des de la seua entrada en vigor. En eixe termini, les administracions públiques, responsables de fitxers de titularitat pública, hauran d'aprovar la pertinent disposició de regulació del fitxer o adaptar l'existent.
  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià, una vegada complits els tràmits establits en l'article 12 del Decret 96/1998, de 6 de juliol, del Govern Valencià, i emés l'informe preceptiu de l'Àrea Jurídica.
  
ORDENE
  
Article 1
  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades del fitxer informatitzat poden exercir el seu dret d'accés, rectificació, i cancel'lació de dades, quan siga procedent, davant de l'òrgan que es concreta en esta orde.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 20 de juliol de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Creació de fitxers
  
Conselleria de Sanitat
  
Direcció General de Qualitat i Atenció al Pacient
  
VOLANT\_REGISTROS
  
1. Finalitat i ús del fitxer
  
Registre de les voluntats anticipades dels ciutadans perquè puguen ser consultades en cas de necessitat des de qualsevol UCI o qualsevol altre punt de la xarxa assistencial quan siga necessari prendre alguna decisió respecte a un pacient quan aquest no puga manifestar la seua voluntat.
  
Usos:
  
- Gestió i control sanitari
  
2. Persones o col'lectius sobre els quals es pretén obtindre dades de caràcter personal.
  
Qualsevol ciutadà que desitge expressar les seues voluntats anticipades
  
3. Procedència, procediment i suport per a l'arreplega de dades de caràcter personal
  
Procedència:
  
- El propi interessat o el seu representant legal.
  
Procediment:
  
- A través dels SAIP (Servicis d'Atenció i Informació al Pacient) o a través de les notaries.
  
Suport:
  
- Escanejant els documents que expressen les voluntats anticipades dels ciutadans.
  
4. Estructura bàsica del fitxer automatitzat i la descripció dels tipus de dades de caràcter personal inclosos en el mateix.
  
DNI/NIF
  
Nom i cognoms
  
Núm. SS / Mutualitat
  
5. Cessions de dades de caràcter personal i, si és el cas, les transferències de dades que es prevegen a països tercers.
  
No estan previstes
  
6. Òrgan responsable del fitxer
  
Direcció General de Qualitat i Atenció al Pacient.
  
7. Servicis o unitats davant els quals pogueren exercir-se els drets d'accés, rectificació i cancel'lació.
  
Direcció General de Qualitat i Atenció al Pacient


Còpia Permalink ELI